阳坡碧草秋芊绵,疏影漏衣团绿烟。
龙枝无声山日午,仙骨蜕空神悄然。
冰魂微回海山小,泠泠鹤语青林表。
俯视黄尘盖九州,悠悠凡梦何时晓?
玉肌瘦怯春风恼,唇红不褪香云老。
绮窗人静月初圆,笑觉飞琼颜色槁。
罗幄铜瓶小几边,银灯疏影砚台前。
一株初破休轻折,半朵犹含最可怜。
宫妆近眼人争爱,却恐愁多零落快。
莫教纤手嗅东风,谁画生香与真态。
昨夜窗前风月时,数竿疏影响书帏。
今朝拓向溪藤上,犹觉秋声笔底飞。
条风一夜乍回枯,黛色和烟半有无。
玄灞柔条堪系马,白门疏影不藏乌。
楼头寒映罗衣薄,曲里风惊紫塞孤。
春水绿波春草碧,等闲芳岁莫教徂。
藏书湖上屋三间,松映轩窗竹映关。
引鹤过桥看雪去,送僧归寺带云还。
轻红荔子家千里,疏影梅花一水湾。
和靖高风今已远,后人犹得住孤山。
久旸郁成暑,一雨递微凉。
琴书忽无绪,绳床幽梦长。
草径暮生霁,客来还命觞。
帘帷逗疏影,竹日含苍苍。
两年欢会梦魂中,聚散人间似转蓬。
岁月无情催去燕,关河有信寄来鸿。
剑沉延浦光终合,瑟鼓湘灵调自工。
他日扁舟寻旧约,夕阳疏影楚云东。
月痕云半覃,窥雨在檐端。
疏影成丝辨,微光裹湿看。
斜明风乍侧,分映露初漙。
灭烛山楼夜,幽生几曲栏。
画梁疏影按红牙,光入花丛比桂华。
时伴琼筵翻广乐,乍浮纨扇隔轻纱。
溶溶春夜疑宵永,闪闪秋闺共月斜。
散尽缠头天欲曙,清光犹照五侯家。
垂杨门巷嫩寒余,银鸭香清绕燕居。
妆镜窥红春有态,黛蛾分绿画难如。
云行巫峡频牵梦,潮隔浔阳久旷书。
惆怅碧阑干外月,梨花疏影到窗虚。¤